Document ID: 32011R0031

NARIADENIE KOMISIE (EÚ) č. 31/2011
zo 17. januára 2011,
ktorým sa mení nariadenie Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS)
EURÓPSKA KOMISIA
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (ES) č. 1059/2003 z 26. mája 2003 o zostavení spoločnej nomenklatúry územných jednotiek pre štatistické účely (NUTS) (1), a najmä na jeho článok 5 ods. 4,
keďže:
(1)
Nariadenie (ES) č. 1059/2003 predstavuje právny rámec pre regionálnu klasifikáciu na účely zberu, zostavovania a šírenia harmonizovaných regionálnych štatistík v Únii.
(2)
V prílohách k nariadeniu (ES) č. 1059/2003 sa uvádzajú zoznamy územných jednotiek, ktoré sa majú použiť v štatistikách.
(3)
V súlade s ustanoveniami článku 5 ods. 4 nariadenia (ES) č. 1059/2003 by sa zmeny a doplnenia klasifikácie NUTS mali prijímať v druhej polovici kalendárneho roku, a to nie častejšie ako každé tri roky.
(4)
Podľa informácií poskytnutých Komisii sa v niekoľkých členských štátoch zmenilo administratívne územné členenie.
(5)
Nariadenie (ES) č. 1059/2003 by sa preto malo zodpovedajúcim spôsobom zmeniť a doplniť.
(6)
Opatrenia stanovené v tomto nariadení sú v súlade so stanoviskom Výboru pre Európsky štatistický systém,
PRIJALA TOTO NARIADENIE:
Článok 1
Prílohy k nariadeniu (ES) č. 1059/2003 sa nahrádzajú textom v prílohe k tomuto nariadeniu.
Článok 2
Pokiaľ ide o zasielanie údajov Komisii (Eurostatu), toto nariadenie sa uplatňuje od 1. januára 2012.
Článok 3
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 17. januára 2011

Labels: 12
18
19